་མེད་པ་ངོ་མཚར་ཆེ། །མ་རྟོགས་
སེམས་ཅན་ ཐམས་ཅད་ལ། །མངའ་བདག་སྙིང་རྗེ་རྣམ་གསུམ་འཆར། །
མཁའ་ལ་ཉི་མ་ཤར་བ་འདྲ། །ཚོགས་གཉིས་འཁོར་ལོ། གདུལ་བྱ་གང་གྱུར་
སློབ་མ་ལ། །ཐབས་ལ་མཁས་པའི་བྱེ་བྲག་ཤེས། །སྨན་པ་མཁས་པའི་སྤྱོད་པ
འདྲ། །ལམ་དོག་མེད་པ་ངོ་མཚར་ཆེ། །སྤྱོད་པ་གཞན་དང་བསྟུན་ལགས་
ཀྱང་། །རང་གིས་དེ་ཉིད་ཉམས་པ་མེད། །མ་ལྐུགས་རྒྱན་པོ་འགྱེད་པ་འདྲ། །
འཁྲི་བ་ཆོད་པ། ངོ་མཚར་རྟོགས་པའི་དཔེ་དོན་བཅུ། །བྱིན་རླབས་རྟོགས་
600

པའི་རྣལ་འབྱོར་པས། །ཡར་གླིང་དཔལ་གྱི་དགོན་པ་རུ། །ཉམས་ལས་ཤར་
ནས་བླངས་ནས་ཡིན། །ཉམས་མྱོང་ཚིག་ཏུ་བརྗོད་པ་ལ། །ཌ་ཀིས་བཀའ་ཆད་
མི་བཏང་འཚལ། །འོན་ཀྱང་ངས་ནི་སྨྲས་པ་མེད། །དོན་ལ་ཅུང་ཟད་ཉམས་
པ་མེད། །ཞེས་གསུངས། དེ་ལྟར་ཉམས་རྟོགས་ཡོན་ཏན་མ་ལུས་པ་ནི་མཐར་
ཕྱིན། སྐལ་བ་དང་ལྡན་པའི་གདུལ་བྱ་རྣམས་ སྨིན་ཅིང་གྲོལ་བར་མཛད།
བསྒྲུབ་རྒྱུད་ཀྱི་བསྟན་པ་རིན་པོ་ཆེའི་རྒྱལ་མཚན་ནི་ནུབ་པ་མེད་པར་བཙུགས།
འགྲོ་བ་མ་ལུས་པ་ཡང་དག་པའི་ལམ་ལ་མྱུར་དུ་འདྲེན་པའི་ལམ་ཆེན་པོ་གསལ་
བར་མཛད་དེ། རེ་ཤིག་དུ་སྨར་ཁམས་སུ་ཕྱག་ཕེབས་པའི་ཚེ། སྐུ་ཁམས་ཅུང་
ཟད་མ་བདེ་སྟེ། དེའི་ཚེ་ཆོས་རྗེ་རིན་པོ་ཆེ་ཀརྨ་པ་ཞབས་ཏོག་དུ་བཞུགས་པ་
ད་ལན་ནི་ནད་འདི་ལ་བརྟེན་ནས་ཁོ་བོ་ཡང་འགྲོ་དགོས་
ལགས་གསུངས་པ།
པར་འདུག རྗེ་འགྲོ་མགོན་རིན་པོ་ཆེའི་ཞལ་ནས་ཁྱོད་སྨར་ཁམས་སུ་མ་འགྲོ་
ཞིང་ཁམས་མ་དག་པ་ཡིན་ཞེས་ཡང་ཡང་གསུང་བ་མང། ད་ལན་གློ་བུར་དུ་
འོངས་དགོས་པ་བྱུང་བས་བར་ཆད་ཀྱི་རྣམ་པ་བྱུང་བ་འདི་བླ་མའི་བཀའ་བཅག་
པས་ལན་པ་འདུག འོན་ཀྱང་ཁོ་བོ་ལ་རྐྱེན་ངན་གྱི་བར་བཅད་པ་དང་མ་བཅད་
པ་ མེད་དེ་ གར་ སོང་ གར་འདུག་ ཀྱང་ ཉམས་ ཐམས་ ཅད་ དང་ མ་བྲལ་བའི་
གདེངས་ཡོད་དེ་མགུར་བཞེངས་པ། རྗེ་བླ་མ་རྣམས་ལ་ཕྱག་འཚལ་ལོ། །རྒྱལ་
བས་གསུངས་པའི་མདོ་རྒྱུད་ལ། །ཕྱོགས་མེད་ཀྱིས་ཐོས་བསམ་མ་བགྱིས་ཏེ། །
སྙན་རྒྱུད་གདམས་ངག་བདོག་ལགས་པས། །སྟོན་ཆེན་དང་འཕྲད་ཀྱང་ཉམ་ང་
མེད། །སྒོམ་ཆེན་དང་འཕྲད་པ་ང་རེ་བྲོད། །བཀའ་དྲིན་ཅན་གྱི་བླ་མ་ལ། །
མཆོད་པའི་ཞབས་ཏོག་མ་གྲུབ་སྟེ། །ཇི་གསུང་བཀའ་བཞིན་བསྒྲུབ་ལགས་
པས། །གནས་ཐ་དད་དུ་གྱུར་ཀྱང་ཉམ་ང་མེད། །རྗེས་སུ་འཛིན་པས་ང་རེ་
601

བྲོད། །སེམས་ཉིད་གཉུག་མའི་གནས་ལུགས་ལ། །ཉམས་ལེན་ཟད་པར་མ་
འཁྱོལ་ཏེ། །རྗེ་སངས་རྒྱས་གཅིག་དང་མཇལ་ལགས་པས། །རྐྱེན་དྲག་པོ་བྱུང་
ཡང་ཉམ་ང་མེད། །སྐྱེ་མེད་དུ་རྟོགས་པས་ང་རེ་བྲོད། །སྒོམ་པ་ཡུལ་གྱི་ཁྱད་
པར་ལ། །གནས་དབེན་ཞིང་འཚམས་པ་མི་བདོག་སྟེ། །གར་སྣང་བདེ་བར་
ཤར་ལགས་པས། །དུར་ཁྲོད་དུ་བསྡད་ཀྱང་ཉམ་ང་མེད། །རི་ཁྲོད་དུ་བསྡད་
ན་ང་རེ་བྲོད། །དམ་ཚིག་མཐུན་པའི་མཆེད་གྲོགས་ལ། །བརྩེ་གདུང་བསྙེན་
བཀུར་མ་མཆིས་ཏེ། །ཆགས་སྡང་མེད་པའི་འགྲོགས་ལུགས་ཀྱིས། །དམ་ཚིག་
ལ་བརྩིས་ཀྱང་ཉམ་ང་མེད། །ཀུན་དང་མཐུན་པ་ང་རེ་བྲོད། །ལྔ་པོ་དེ་ལ་ཀུ་
རེས་བགྱིད། །མཁའ་འགྲོས་བཀའ་ཆད་མི་བཏང་ཞིང་། །གྲོགས་པོས་ཐུགས་
ཁྲེལ་མི་མཛད་ཞུ། །ཁ་འཕར་འདུག་ན་བཟོད་པར་གསོལ། །ཞེས་གསུང་ཞིང་
ཡང་ཞལ་ལྟའི་མགུར་བཞེངས་པ། ཨེ་མ་མ་རྟོགས་སེམས་ཅན་ཨེ་རེ་འཁྲུལ། །
འཁྲུལ་པའི་སེམས་ཅན་སྡུག་རེ་བསྔལ། །སྡུག་བསྔལ་སེམས་ཅན་སྙིང་རེ་རྗེ། །
བདག་གིས་ སྡུག་ བསྔལ་ བསལ་དགོས་ཏེ། ། དེ་ཕྱིར་སངས་ རྒྱས་ བསྒྲུབ་ པ་
ལས། །ལུས་སེམས་གཉིས་ལ་རྟེན་འབྲེལ་བསྒྲིག །སྐྱོ་དུབ་མེད་པར་བསྒྲུབས་
ལ་བརྩོན། །བཀའ་རྒྱུད་རྗེ་ལ་གསོལ་བ་ཐོབ། །རྒྱུད་པ་ཟིན་ཅིང་བྱིན་བརླབ་
འབྱུང་། ། སྨོན་འཇུག་གཉིས་ཀྱི་གོ་ཆ་གྱོན། །བདག་གཞན་གཉིས་ཀྱི་དགོས་
འདོད་འབྱུང་། ། བསྐྱེད་རྫོགས་གཉིས་ཀྱིས་ཉམས་སུ་བླངས། །མཆོག་དང་
ཐུན་མོང་དངོས་གྲུབ་འབྱུང་། །སྣང་བ་ལྷ་དང་ལྷ་མོར་བསྒོམ། །ཆགས་སྡང་
བྲལ་ཞིང་སྒྱུ་ལུས་གསལ། །འཆི་བ་མི་རྟག་མྱུར་དུ་བསྒོམ། །ཞེན་ཆགས་ཆུང་
ཞིང་བརྩོན་འགྲུས་ཆེ། །རྒྱུ་འབྲས་ཆོས་ལ་ནན་ཏན་སྐྱེད། །མཐོ་རིས་ཐར་པ་
ཐོབ་པར་བྱེད། །གཡེང་བ་སྤོང་ལ་དགོན་པ་བརྟེན། །ཉམས་མྱོང་དགེ་སྦྱོར་
C
602

འཕེལ་བར་བྱེད། །འདོད་པ་མ་སྤངས་སྡུག་བསྔལ་རྒྱུ། །ཞེན་པ་མ་ཐོང་མྱ་
ངན་ཡིན། །འཁྲི་བ་མ་ཆོད་སེར་སྣ་སྟེ། །འཛིན་པ་མ་ཐོང་ལྟ་བའི་བདུད། །
ཆོས་བརྒྱད་བསྒྲུབས་པ་བསམ་གཏན་གེགས། །དེ་ཕྱིར་ཆོས་མཐུན་བསྒྲུབས་པ་
བྱེད། །ཞེས་མྱ་ངན་ལས་འདས་ཁར་བབ་པའི་ཚེ། རྗེ་རིན་པོ་ཆེ་ཀརྨ་པ་ལ་
ཞལ་ལྟ་རྗེས་སུ་གདམས་པ། ཁོ་བོས་དུས་གསུམ་མཁྱེན་པ་ཡབ་སྲས་ཀྱི་བསྟན་
པ་ལ་ཞབས་ཏོག་བྱ་དགོས་སྙམ་ཙ་ན། ཁོ་བོའི་རིང་ལ་རྒྱ་ཆེན་པོ་མ་གྲུབ། ད་
རྗེ་དུས་
།
ཁྱེད་ཀྱི་རིང་ལ་རྒྱ་ཆེན་པོ་འབྱུང་བར་འདུག་པས་མཚུར་ཕུ་མན་ཆད།
གསུམ་མཁྱེན་པ་ཡབ་སྲས་ཀྱི་བསྟན་པ་དེ་ཁྱེད་ཀྱིས་ཁུར་ཡིན་ཞེས་གསུངས་ཤིང་
མགུར་བཞེངས་པ། འཁོར་བ་སྡུག་བསྔལ་རྒྱ་མཚོ། ། གྲོལ་ཞིང་ ཐར་བར་
འདོད་ན། ། རྒྱུད་ པ་ མཆོག་ གི་ བྱིན་ རླབས། ། རྗེ་ དང་ མི་ འབྲལ་ འགྲོག་
འཚལ། ། མཉེས་གསུམ་དག་པས་མཆོད་ཅིང་། ། ཅི་གསུང་ བཀའ་ བཞིན་
།
བསྒྲུབས་ན། །ཐེག་ཆེན་ཆོས་ཀྱི་རྒྱ་མཚོ །དྲང་དོན་ངེས་དོན་པ་སོགས། །ཐབས་
དང་ཤེས་རབ་ཟུང་འཇུག །སྨིན་གྲོལ་དབང་གི་རྒྱལ་པོ། །བླ་མ་རྗེ་བཙུན་མཉེས་
ན། །སྐད་ཅིག་ཙམ་གྱིས་ཐོབ་འགྱུར། །ཐབས་རྣམས་ཀུན་གྱི་རྩ་བ། །དྲིན་ཅན་བླ་མ་
ཉིད་དེ། །མཆོག་དང་ཐུན་མོང་ལ་སོགས། །བླ་མ་མཉེས་ན་ཐམས་ཅད། །འབྱུང་བ་
ཆོས་ཉིད་ཡིན་པས། །རྗེ་དང་མི་འབྲལ་འགྲོག་འཚལ། །འབྲལ་མེད་མོས་གུས་མཛོད་
དང་། །ཉམས་མྱོང་འདི་ལྟར་འཆར་གྱིས། །ཉོན་མོངས་ཐམས་ཅད་རང་ཞི། །རྒྱ་
མཚོ་ལྟ་བུའི་ཏིང་འཛིན། །བདེ་གསལ་མི་རྟོགས་ཉམས་མྱོང་། །སྟོང་ཉམས་གསལ་
བའི་ཁ་རྒྱན། ། ཉམས་མྱོང་འཛིན་པའི་དགའ་བྲོད། །རླུང་སེམས་ གཉིས་ཀྱི་རྟེན་
འབྲེལ། །མཐོང་སྣང་དཔག་མེད་འབྱུང་འགྱུར། །ཅི་ལྟར་བྱུང་ཡང་མི་འཛིན། །
རང་སར་བཞག་པ་གདམས་ངག །ཞེན་ན་འཆིང་འགྱུར་གྲོགས་སོ། །བསམ་གཏན་
603

ཞེས་བྱར་བརྗོད་པ། །སེམས་ཀྱིས་སེམས་ལ་ལྟ་བ། །ཕྱི་ནང་གཡེངབར་གྱུར་ན། །
འདུ་འཛི་བྱ་བ་དེ་ཡིན། །གྲོགས་པོ་སེམས་ལ་ལྟོས་དང་། །ཞེ་འཛིན་འདུག་ན་ཉམས་
ཡིན། །དགའ་བྲོད་རླུང་སེམས་རྟེན་འབྲེལ། །ཇི་ལྟར་ཉམས་སུ་མྱོང་ཡང་། །ཟག་
བཅས་ལམ་རིམ་དེ་ཡིན། །བསམ་ན་ངོ་མཚར་ཆེ་བའི། །ཉམས་རིམ་དུ་མར་སྣང་
ཡང་། །ཞེན་མེད་རང་སར་གྲོལ་ན། །ཉམས་ངོ་སྤྲོད་བྱ་དེ་ཡིན། །རྣམ་རྟོག་ཚོགས་
གཉིས་རང་ཞི། །དྲན་མེད་བྱུང་ཚོར་འགག་ནས། །འགྱུར་མེད་ལྟུང་བར་ གནས་
ནས། །ཞི་གནས་ངོ་སྤྲོད་དེ་ཡིན། །སེམས་འཛིན་རང་སར་གྲོལ་ཞིང་། །དྲན་མེད་བློ་
ལས་འདས་ནས། །ཞེན་མེད་རང་གསལ་རྟོགས་ཤིང་། །ངེས་ཤེས་གཏིང་ནས་སྐྱེས་
ནས། །ལྷག་མཐོང་ངོ་སྤྲོད་དེ་ཡིན། །མ་ཡེངས་རྒྱུན་གྱིས་དྲན་པས། །བྱར་མེད་
ཉམས་སུ་མྱོང་ཞིང་། །རྒྱུན་དུ་བྱ་ར་བྱེད་ན། །སྒོམ་པ་བྱ་བ་དེ་ཡིན། །ཅུང་ཟད་
ཡེངས་པར་གྱུར་ཀྱང་། །ཉིན་མཚན་སྤྱོད་ལམ་ཀུན་དུ། །རིག་པའི་སྒྲོན་མེ་བལྟམས་
འཚལ། །བརྩོན་འགྲུས་བྱ་བ་དེ་ཡིན། །ཉམས་རྟོགས་བདེ་སྡུག་སྣ་ཚོགས། །གཉིས་
མེད་རང་སར་གྲོལ་ཞིང་། །རང་གྲོལ་ཆེན་པོར་སྤྱོད་ན། །མཉམ་རྗེས་གདམས་ངག་
དེ་ཡིན། །སྣང་སྲིད་འཁོར་འདས་ཐམས་ཅད། །ལྷུན་གྲུབ་རྩིས་གདབ་མེད་ཅིང་།
དགག་སྒྲུབ་རང་སར་གྲོལ་ནས། །ཆོས་ཟད་པར་སྐྱོལ་བ་དེ་ཡིན། །ཞེས་གསུངས།
ཡང་གདུལ་བྱ་གཞན་དག་ལ་དགོངས་ཏེ་གསུངས་པ། དམ་བཅའ་བ་ནི་མ་ཡིན་ཏེ།
ཨེ་མ་རང་སེམས་དགོངས་སུ་གསོལ། །འཆི་བ་མ་དྲན་བརྗེད་རེ་ཆེ། །རྒས་པ་མ་ཚོར་
མཚངས་རེ་ཆེ །བསྒྲུབས་པ་མི་བྱེད་ཁྲེལ་རེ་ཆེ། །འོད་ཕྱིར་འབྲངས་ན་ཕམ་རེ་ཆེ །
རང་མགོ་བསྐོར་བ་སྡིག་རེ་ཆེ །ཚེ་འདི་བསྒྲུབས་པ་རྨུ་གཔ་ཆེ། །དལ་འབྱོར་ཆུད་
གསན་འགྱོད་རེ་ཆེ། །གདམས་ངག་ཆུད་གསན་ཤོར་རེ་ཆེ །མོས་གུས་མེད་པ་ལས་
རེ་ཟད། །གལ་ཏེ་འདི་ལས་སླར་ལྡོག་པར་འདོད་ན། །ནོར་བུ་རིན་ཆེན་རང་ལ་ཡོད་
604

པ་ལ། །གསོལ་མཆོད་འཆིང་ཕུ་ལ་མ་བྱེད །ཕྱུག་པོའི་བང་མཛོད་རང་ལ་བཞག་
ནས། །བུན་གཞན་མ་གཏོང་། རང་གི་ཕྱུགས་ནོར་དམུས་ལོང་ལ་མ་བཅིངས། ཞིང་
བཟང་པོའི་སོ་ནམ་གཞག་ནས་ས་བོན་སྟོང་ཟད་མ་བྱེད། རྒྱལ་བུ་རང་གི་གདན་སར་
མི་སྡོད་པར་རོལ་མོ་པའི་ཁྱིམ་དུ་མི་འགྲོ། བུ་ཆུང་གཅེས་ཀྱང་གསེར་ ཕྱེ་ཁར་མ་
འདེབས། འཚོ་བྱེད་ཀྱི་སྨན་པ་ལ་ཡོན་མི་འབུལ་བར། དྲིན་མེད་དྲིན་དུ་བཟུང་ནས་
མགོ་བཅད་དེ་མ་སྟེར། ཆུ་བོའི་གཞུང་ལ་གྲུ་མ་སྦུབས། །རལ་སྐོར་མཁན་་གྱི་བུད་མེད་
ལ་མ་འཛིངས། སྤུ་དྲིའི་སྦྲང་རྩི་མ་མྱངས། མདོར་ན་ཉ་ཆུ་ལས་མི་འདའ་མར་མེ་འོད་
གསལ་མི་གདའ། སེམས་སེམས་ཉིད་ལ་མི་འདའ་བའི་དོན་གོ་བར་གྱིས་ཤིག་གསུངས།
རྗེ་བཙུན་ཆེན་པོ་ཁྱེད་སྐུ་སྐྱེབ་ཕྱི་མ་གར་བལྟམ་ཞུས་པས། བར་དོ་མེད་པར་སྐད་ཅིག་
ལག་པ་བརྐྱངས་བསྐུམ་ལས་མགོན་པོ་བྱམས་པའི་སྣང་བ་འཆར་བ་ཡིན། ལྷའི་ལོ་ནྟོ
ཕྲག་མང་པོར་ཏིང་ངེ་འཛིན་གྱི་རྩལ་སྦྱོང་ཞིང་ས་བཅུའི་མགོན་པོ་བྱུང་པ་དང་། ད་ནི་
སངས་རྒྱས་ལ་ཡང་འཚེག་མེད། །དགའ་ལྡན་ནས་བྱང་ཆུབ་སེམས་དཔའ་རྣམ་འཕྲུལ་
མང་པོ་ཕྱོགས་མེད་དུ་འགྱེད་ཅིང་གདུལ་བྱ་དཔག་ཏུ་མེད་པ་འདྲེན་ཏེ། ཁྱེད་བུ་སློབ་
རྣམས་ཀྱང་གར་སྣང་ཅི་བྱེད་ལྷའི་མིག་གིས་མཐོང་ཞིང་། ཁྱེད་རྣམས་ཀྱིས་གདུལ་བྱའི་
སྨིན་གྲོལ་ཡང་ཁོ་བོས་བྱེད་པ་ཡིན་པས། དགའ་ལྡན་མགོན་པོ་བྱམས་པ་དང་ཁོ་བོ་
ལྷན་ཅིག་དུ་གསོལ་བ་ཐོབ། ཡང་ཁོ་བོའི་རྣམ་འཕྲུལ་གཅིག་ཀར་ཏི་ཀ་ནས་རྗེ་དུས་
གསུམ་མཁྱེན་པའི་རྣམ་འཕྲུལ་དེའི་རྒྱལ་ཚབ་དུ་དབང་བསྐུར་ནས། གདན་ས་ཡུན་དུ་
མཛད་ཅིང་འགྲོ་བ་དཔག་ཏུ་མེད་པ་སྨིན་གྲོལ་གྱི་ལམ་ལ་བཀོད་པར་འདུག་གསུང་།
ཡང་རྗེ་རིན་པོ་ཆེ་ཀརྨ་པས་ཞུས་པ། ཁོ་བོ་ལ་རྗེ་བཙུན་ཙམ་གྱི་འཕྲིན་ལས་བྱུང་ན་རབ་
ཡིན་ཏེ། དེ་བས་ཆེ་བའམ་ཨེ་འོང་ངམ་ཞུས་པས། བཀའ་རྒྱུད་འདིའི་སློབ་དཔོན་ལས་
སློབ་མ་འཕྲིན་ལས་ཆེ་བར་འགྱུར་ཞིང་། ཁོ་བོ་ཡན་ཆད་བཀའ་རྒྱུད་རིན་པོ་ཆེ་ཐམས་


605

ཅད་ཀྱི་འཕྲིན་ལས་ལ་བརྟེན་ནས་འབྱུང་བར་འདུག བུ་སློབ་སྐལ་ལྡན་བསམ་གྱིས་མི་
ཁྱབ་པའམ་འབྱུང་བར་འདུག གྲགས་པ་རིན་པོ་ཆེ་འདི་ང་ཡི་སྐྱེ་བ་གསུམ་གྱི་སློབ་མ་
དང་ཡོན་བདག་ཡིན་པས་ལམ་བསྒོམ་ཞིང་གཡེང་བ་བྱས་པས། ད་དུང་སྐྱེ་བས་གར་
འགྲོ་དོན་མི་འོང་བར་འདུག་ཞེས་བྱ་བ་ལ་སོགས་རང་གཞན་གྱི་དུས་གསུམ་གྱི་བྱེད་སྤྱོད་
བསམ་གྱིས་མི་ཁྱབ་པ་གསུང་སྟེ། ས་ག་ཟླ་བ་ཚེས་བརྒྱད་ལ་དགོངས་པ་མྱ་ངན་ལས་
འདས་ཤིང་། ཚེས་བཅོ་ལྔའི་ཉིན་པར་གདུང་སྦྱངས་ཏེ། འཇའ་འོད་དང་། ས་གཡོ་
བ་དང་། འུར་འུར་གྱི་སྒྲ་ཆེན་པོའི་ནང་ནས་ལྷའི་བསིལ་སྙན་གྱི་སྒྲ་བརྗོད་ཀྱིས་མི་ལང་
བ་དང་། ཐུགས་ལྗགས་འབྲེལ་མ་དང་། སྐུ་གདུང་རིང་བསྲེལ་དཔག་ཏུ་མེད་པ་ལ་
སོགས་པ་ཡ་མཚན་རྨད་དུ་བྱུང་བའི་ལྟས་དུ་མས། སྐྱེ་དགུ་ཐམས་ཅད་ངོ་མཚར་གྱི་
དགའ་སྟོན་དང་ལྡན་པར་མཛོད། ཨེ་མ་ཉན་བསམ་བརྗོད་པར་མ་སླའི་ཡུལ། །
བསམ་བརྗོད་འདོད་བློ་འཁྲུལ་པ་ལས་འཁྲུལ་ཏེ། །འཁྲུལ་པས་འཁྲུལ་པ་རྣམས་གསལ་
བྱ་ཕྱིར་འདིར། །རྗེ་བཙུན་མཆོག་གི་ལོ་རྒྱུས་ལེགས་བཀོད་དེ། །གང་འདིའི་མཐུའི་
མཐུ་ལྡན་བདུད་ཀྱི་སྡེ། །མ་ལུས་རྣམ་བཅོམ་འགྲོ་ལ་དམ་ཆོས་ཀྱིས། །བདུད་རྩིའི་
ཆར་ཆེན་གེགས་མེད་མངོན་སྤྲོ་བས། །ལེགས་ལམ་དགའ་ཚལ་མངོན་པར་རྒྱལ་གྱུར་
ཅིག །དེ་ལྟར་དཔལ་ལྡན་བླ་མ་དམ་པའི་མཛད་པའི་ཚུལ་རྒྱས་པར་བསམ་གྱིས་མི་ཁྱབ་
ཅིང་། མདོར་བསྡུས་པ་ཆོས་ཀྱི་རྗེ་ཀརྨ་པས་མཛད་པའི་གསལ་བྱེད་རིན་ཆེན་སྒྲོན་མ་
གཞིར་བྱས་མགུར་དང་། གསུང་སྒྲོས་ཕྲན་ཚེགས་རྒྱན་ཐབས་སུ་སྦྱར་ནས་མཆོག་དུ་
དད་པའི་བསམ་པ་འབའ་ཞིག་གིས་ཀུན་ནས་བསླངས་ཏེ་སྤེལ་བའོ། །རིན་པོ་ཆེ་
ཡོངས་བྲག་པའི་རྣམ་པར་ཐར་པ། པད་དཀར་གྱི་འཕྲེང་བ་ཞེས་བྱ་བ། རང་བྱུང་
བྱིན་བརླབ་ཀྱི་གནས་ཆེན་པོ་དང་ཉེ་བའི་ས་ཆ། ཤུ་ཏྲ་ར་ག་ཞེས་བྱ་བར་མཁའ་སྤྱོད་པ་
དྲི་མེད་དཔལ་ཡེ་ཤེས་ཀྱིས་རྫོགས་པར་བཀོད་པའོ། །དགེའོ། །རྫོགས་སོ།། །།
606